Ghana

Ghana on maa Länsi-Afrikassa.

Alueet
Ghana on jaettu 10 alueeseen.

Kaupungit

 * Accra (pääkaupunki)
 * Bolgatanga
 * Cape Coast
 * Kumasi
 * Takoradi
 * Tamale
 * Wa
 * Ho
 * Sunyani
 * Koforidua

Ymmärrä
Ghana on ystävällinen ja lämminhenkinen matkailumaa. Kun Ghanasta löydettiin kultaa, ghanalaiset ovat alkaneet elää rikasta elämää jonka ansiosta maan asiat ovat hyvällä pohjalla. Englanti on maata yhdistävä virallinen kieli. Ghanassa puhutaan myös kansallisia kieliä kuten akan, twi, ewe ja fante.

Ilmasto
Lämmin ja trooppinen. Rannikolla vaihtelee sadekausi ja kuivakausi. Kuivana kautena puhaltaa harmattan, jatkuva tuuli pohjoisesta, joka tuo mukanaan punaista saharan hiekkaa. Hiekka vähentää auringon tehoa ja siten viilentää.

Lentokoneella
Ghanaan voi tulla esim. British Airwaysin tai Ghana International Airlinesin lennolla Lontoosta tai Düsseldorfista.

Vaihtoehtoisesti Ghanaan voi matkustaa myös Lufthansan lennoilla Frankfurtista tai Turkish Airlinella Istanbulista.

Junalla
Junalla kuljetetaan lähinnä vain raaka-aineita sisämaasta rannikolle, eikä sillä pääse matkustamaan.

Autolla
Ghanassa kulkeminen ei ole ongelma, ellei sitten ole menossa Accraan. Tiet ovat vaihtelevia. Accrassa useimmat kulkuväylät ovat melko hyviä. Taksin saa heiluttamalla kättä tien vieressä. Hinnasta on hyvä sopia etukäteen, sillä takseissa ei ole matkamittareita ja vaaleaihoiselta pyydetään joskus moninkertaista maksua määränpäässä, kuin matka todellisuudessa olisi tullut maksamaan. Taksi kyyti tulee sitä halvemmaksi mitä enemmän matkustajia on kyydissä. Jos mukanasi ei oli ghanalaista opasta tai vastaavaa, ei ole suositeltavaa päästää taksiin muita matkustajia itsesi lisäksi, sillä ilman ghanalaista opasta tai ystävää matkustavat vaaleaihoiset ovat varkauden kohteita mm. takseissa (vaikka rikollisuus onkin vähäistä!).

Vaihtoehtoisesti voi matkustaa pakettiautolla, Tro-Tro'lla, joka on täynnä muita matkustajia. Nämä pakettiautot ottavat matkustajia kyytiin tien vieristä ja ottavat kaikilta matkustajilta saman hinnan, joten yleensä tämä tulee huomattavasti halvemmaksi kuin taksikyyti.

Laivalla
Laivalla matkustamineen Ghanaan ei ole suositeltavaa, ja se voi olla vaarallista.

Liiku
Paras tapa liikkua on kävely. Ghanassa on suhteellisen turvallista matkustaa, jos pitää silmät auki ja järjen kädessä.

Puhu
Rannikolla asuville ghanalaisille lapsille opetetaan esikoulussa, että kun näkevät valkoihoisen on hänen huomionsa herätettävä huutamalla "Obroni!" (tark. valkoihoinen). Sitten kun huomio on saavutettu, on kohteliaasti kysyttävä miten hän voi ja onko hän nauttinut matkasta. Tähän on valkoihoisen vastattava, että voi hyvin ja matka on mennyt mainiosti, vaikka olo olisi kuin firman pikkujouluillan jälkeisenä aamuna ja matka ei olisi surkeammin voinut mennä. Ghanassa ei ole tapana puhua suoraan, etenkään tuntemattomille. On oltava hienovarainen.

Joskus riittää, että kääntyy vain katsomaan lapsia, vilkuttaa ja sanoo hei. Mikäli Obronin kuuleminen alkaa ärsyttää, voi kokeilla auttaako jos huutelee Bibiniä (Bibini, tark. mustaihoinen)

Hintataso
Ostostenteko on Ghanassa melko edullista.

Syö
Ruoka on Ghanassa todella edullista. Riisi on usein perusruokaa. Ruokaan kuuluu lähes poikkeuksetta sipuli, tomaatti ja voimakkaat mausteet. Ravintoloissa pöytään tarjoillaan paikallista, tulista chilimaustetahnaa huolimatta siitä mitä asiakas on tilannut. Perinteiset ghanalaiset ruoat kuten fufu syödään yleensä käsin. Fufua syödään yleensä kastikkeen tai keiton kanssa.

Ravintoloissa ruoka syödään usein aterimin, mutta epävirallisemmissa paikoissa ja kotonaan ghanalaiset syövät usein sormin.

Katujen varsilla pään päällä kannettavista vadeista, laatikoista ja grilleistä myytävät ruoat ja leivokset voivat pahimmassa tapauksessa johtaa ripuliin tai ruokamyrkytykseen, ja parhaimmassa tapauksessa koet uusia makuelämyksiä ja sukellat syvemmälle ghanalaiseen kulttuuriin.

Juo
Kuumalla ilmalla on juotava paljon. Parhaiten jano taittuu vedellä. Myynnissä on tavallista kraanavettä sekä puhdistettua vettä. Pohjois-Ghanassa suosittu juoma on pito, joka vastaa suomalaista kotikaljaa. Marketeista löytyy myös erilaisia virvoitusjuomia ja tuoremehuja.

Pysy turvassa
Ghana on turvallinen maa normaalia varovaisuutta noudattaen. Ghanassa tehdään rikoksia suhteellisen vähän muihin länsi-Afrikan maihin verraten.

Käytännön ohjeena on pitää laukut ja reput kehon etupuolella mieluummin kuin takapuolella. Ne harvat varkaat joita on käyttävät usein teräviä metallikoukkuja avaamaan laukun pohjan, ja keräävät sitten maahan pudonneen omaisuuden. He eivät yritä anastaa laukkuasi, ainoastaan sen sisällön!

Viime aikoina ollut paikallisissa lehdissä varoituksia tapauksista, joissa nigerialaiset maahanmuuttajat värväävät paikallisia toimettomia miehiä ryöstämään ihmisiä. Esimerkiksi taksi vei henkilön ko. jengin käsiin.

Pysy terveenä
Ghana sijaitsee trooppisella vyöhykkeellä, jossa malaria on yleistä. Ghanassa ja muualla Itä-Afrikassa esiintyy myös malarianestolääkkeille resistenssejä kantoja. Silti on suositeltavaa aloittaa estolääkitys jo ennen malaria-alueelle saapumista.

Ghanaan matkustaessa on myös oltava keltakuumerokotus.

Lisäksi suositellaan myös hepatiitti-A ja -B rokotteiden ottamista, joista ensimmäinen pistos tulisi ottaa puolta vuotta aiemmin alueelle matkustamista. Hätätapauksissa tai kiireellisissä tilanteissa voi rokotuksen ottaa lähempänäkin matkaa.

Kunnioita
Ghanalaiset ottavat sen henkilökohtaisena loukkauksena jos heitä ei tervehdi takaisin heidän ensin tervehtiessä sinua.

Ota yhteyttä
Ghanan kansainvälinen suuntanumero on +233.

Ghana Ghana Ghana Ganao Ghana Ghana Ghána Ghana ガーナ Ghana Gana Гана Ghana 加纳 wts:Category:Ghana